title: Gaelic Storm
text: Gaelic Storm a zo ur strollad sonerien stadunanat a ra sonerezh keltiek. Seniñ a reont sonerezh hengounel diwar tonioù eus Iwerzhon ha Skos ha krouiñ a reont a-wechoù tonioù diazezet war ar sonerezh keltiek ha keltiek rock dreist-holl.
  
  Istor 
  Krouet eo bet Gaelic Storm a drugarez d'un abadenn bet graet e 1996 en ur pub anvet an O'Brien's Irish Pub e Santa Monica, Kalifornia dalc'het gant Patrick Murphy. Eñ eo a sono gant Steve Wehmeyer, Steve Twigger hag ar c'hoarier uillean pipe Brian Walsh. Bras a-walc'h eo bet an niver a abadennoù e-pad ar bloavezh war-lec'h. E 1997, eo bet tu gwelet Gaelic Storm e-barzh ar film Titanic, ar strollad o seniñ evit an trede renkad el lestr e oant. Setu kroget an troiadoù abadennoù neuze ha diwar-se ur berzh vras ha brud-vat. Sonet o deus e Stadoù-Unanet Amerika, Kanada, Rouantelezh-Unanet, Bro-C'hall ha Japan.
  
  Abaoe an deiziad-mañ o deus c'hoariet Gaelic Storm muioc'h a 125 abadenn bep bloaz. Savet o deus seizh album abaoe m'eo bet krouet ar strollad, o kontañ ar bladenn kompilation anvet Special Reserve. Tu 'zo merzout ez eo ar strollad-mañ leun a startijenn p'emañ o c'hoari sonerezhioù hengounel iwerzhonat ha skosat dre-se eo bet o fladennoù meur a wech e penn ar Billboard world music charts.
  
  Ar bladenn Bring Yer Wellies a zo deuet er maez d'ar 25 a viz Gouhere 2006, a vo buhan-ha-buhan e eil plas eus ar Billboard World Chart, 16vet en Internet Sales Chart ha 31vet en Independent Album Chart. Ar pempved bladenn, How Are We Getting Home?, a zo deut er-maez e miz Eost 2004 gantañ an trede plas er Billboard World Music Charts, 10vet er Billboard Heatseekers Chart ha deuet en-dro e miz Gwengolo er World Albums Chart en trede plas. Ar bladenn da c'houde a zo deuet er maez d'an 8 a viz Gouhere e anv "What's the Rumpus?" dindan o label savet ganto al Lost Again Records. Ar bladenn-mañ a zo bet kentañ er Billboard World Chart.
  
  E-kerzh e istor, ar strollad en deus cheñchet e c'hoarier violoñs meur a wech, e dabouliner ur wech, hag ouzhpennet eo bet binvioù nevez : Highland, Uilleann, ha Deger (elektronek) evit e sonerezh.
  E miz Genver 2006 e teu er-maez DVD kentañ ar strollad, anvet eo bet "Gaelic Storm: Live In Chicago". An abadenn a zo bet filmet war-eeun en House of Blues e Chicago.
  
  Graet eo bet eus ar ganaouenn Scalliwag (o tont eus ar bladenn Bring Yer Wellies) un doare Sims evit sonerezh expansion pack ar c'hoari video The Sims 2: Bon Voyage, evit ar c'hoari video brudet The Sims 2
  .
  Er strollad Gaelic Storm e kaver hiziv an deiz: Ryan Lacey evit an taboulinoù (bet el Los Angeles Music Academy), Pete Purvis o tont eus Merrickville, Ontario a sen uilleann pipes, tin whistle, deger pipes hag highland pipes hag an ezel yaouankañ Jessie Burns a son violoñs (o tont eus Suffolk emañ (Breizh-Veur), o chom emañ bremañ er C'holorado).
  
  Izili ar strollad 
   Patrick Murphy (akordeoñs, spoons, bodhrán, kan)
   Steve Twigger (gitar, bouzouki, mandolin, kan)
   Ryan Lacey (djembe, doumbek, surdo, cajón, kan, taboulinoù)
   Peter Purvis (binioù skos, uillean pipes, DegerPipes, whistle)
   Jessie Burns (violoñs, kan)
  
  Izili gozh: 
   Shasha Zhang (violoñs)
   Bob Banerjee (violoñs, mandolin)
   Tom Brown (binioù skos & DegerPipes)
   Samantha Hunt (violoñs)
   Kathleen Keane (violoñs, whistle, kan)
   Ellery Klein (violoñs, kan)
   Shep Lonsdale (djembe, doumbek, surdo, ha taboulinoù all)
   Steve Wehmeyer (bodhrán, didjeridou, kan)
   Brian Walsh (uillean pipes), whistle (also played "Irishman" and the piper in the motion picture "Titanic")
  
  Sonerien pedet dre bladenn: 
   Herding Cats
   John Whelan (akordeoñs)
   Eric Rigler (uillean Pipes, Low "D" Whistle)
   Marie Reilly (viloñs)
   Tree
   Mike Porcaro (gitar-boud)
   Special Reserve
   Deborah Clark Colón (violoñs war ar c'hanaouennoù 1, 3 ha 8)
   How Are We Getting Home? 
   Dave Pomeroy (gitarioù-boud)
   Nanci Griffith (kan, kanaouenn 5)
   Bring Yer Wellies
   Jeff May (gitar-boud)
   Rob Forkner (bodhran)
   Michael Ramos (akordeoñs)
   Lauren Dilbert (didgeridoo)
   What's The Rumpus?
   "Crazy" Arthur Brown (kan)
   Jeff May (gitar-boud)
   Lloyd Maines (pedal steel, mandolin, banjo)
   David Boyle (klavier, akordeoñs)
  
  Pladennoù 
   Gaelic Storm (Gouhere 28, 1998)
   Herding Cats (Gwengolo 20, 1999)
   Tree (Even 19, 2001)
   Special Reserve (Eost 19, 2003)
   How Are We Getting Home? (Eost 3, 2004)
   Bring Yer Wellies (Gouhere 25, 2006)
   What's The Rumpus? (Gouhere8, 2008)
  
  Filmoù 
   Titanic (1997)
   Gaelic Storm Live in Chicago (2006)
  
  Liammoù diavaez 
   Irish Echo ONLINE Gaelic Storm Interview
   lec'hienn Gaelic Storm
   Gaelic Storm war MySpace.com
   Rambles.NET atersadenn Patrick Murphy
   Rambles.NET atersadenn Steve Twigger
  
  Strolladoù sonerezh keltiek
  Strolladoù sonerezh SUA